The Artist

The Artist είναι  γαλλική αισθηματική κινηματογραφική ταινία, παραγωγής 2011, σε σκηνοθεσία και σενάριο του Μισέλ Χαζαναβίσιους. Πρωταγωνιστούν οι Ζαν Ντιζαρντέν και Μπερενίς Μπεζό. Η ιστορία διαδραματίζεται στο Χόλιγουντ μεταξύ του 1927 και του 1932 και εστιάζει στη φθίνουσα πορεία της καριέρας ενός κινηματογραφικού αστέρα του βωβού κινηματογράφου και μιας ανερχόμενης και φιλόδοξης ηθοποιού του ομιλούντος κινηματογράφου.

Η ταινία είναι ασπρόμαυρη και σχεδόν ολόκληρη βωβή. Η πρεμιέρα της πραγματοποιήθηκε στο Φεστιβάλ Καννών όπου ο Ντιζαρντέν κέρδισε το βραβείο Καλύτερου Ηθοποιού. Κυκλοφόρησε στους κινηματογράφους στις 12 Οκτωβρίου 2011 στη Γαλλία και στις 23 Νοεμβρίου 2011 στις Ηνωμένες Πολιτείες. 

Απέσπασε εξαιρετικές κριτικές ενώ έχει λάβει πολλά βραβεία και υποψηφιότητες. Βραβεύτηκε με τρεις Χρυσές Σφαίρες συμπεριλαμβανομένης και Καλύτερης Ταινίας Κωμωδία/Μιούζικαλ, 12 υποψηφιότητες για BAFTA κερδίζοντας 7, μεταξύ των οποίων Καλύτερης Ταινίας, Σκηνοθεσίας και Α' Ανδρικού Ρόλου και 10 υποψηφιότητες για Όσκαρ κερδίζοντας 5, μεταξύ των οποίων Καλύτερης Ταινίας, Σκηνοθεσίας και Α' Ανδρικού Ρόλου. Η βράβευση της ταινίας με Όσκαρ Καλύτερης Ταινίας την κατέστησε την πρώτη βωβή παραγωγή που κέρδισε το βραβείο μετά Τα Φτερά (Wings, 1927) στην πρώτη τελετή των βραβείων το 1929, την πρώτη ταινία με ανάλυση εικόνας 4:3 που κέρδισε το βραβείο μετά την ταινία Μάρτι (Marty, 1955) το 1956 και την πρώτη ασπρόμαυρη ταινία που κέρδισε το βραβείο μετά την ταινία Η Λίστα του Σίντλερ (Schindler's List, 1993) το 1994.

 Πλοκή 
Το 1927 ο γοητευτικός και μεγάλος κινηματογραφικός αστέρας του βωβού κινηματογράφου του Χόλιγουντ, Ζωρζ Βαλεντίν, αρχίζει να συνειδητοποιεί πως η καριέρα του φτάνει στο τέλος της καθώς ο ήχος έχει αρχίσει να εισέρχεται στις ταινίες. Ταυτόχρονα, μια νέα, όμορφη και φιλόδοξη ηθοποιός, η Πέπι Μίλερ, θα κάνει το όνειρό της πραγματικότητα καθώς θεωρείται μία από τις πλέον υποσχόμενες εκπροσώπους του ομιλούντος κινηματογράφου. Ο Βαλεντίν παλαιότερα είχε βοηθήσει τη Πέπι και τώρα αναρωτιέται αν υπάρχει η δυναότητα να διατηρηθεί μια ειλικρινής σχέση ανάμεσά τους.

 Ηθοποιοί και Χαρακτήρες 
 Ζαν Ντιζαρντέν στο ρόλο του Ζωρζ Βαλεντί	
 Μπερενίς Μπεζό στο ρόλο της Πέπι Μίλερ
 Τζον Γκούντμαν στο ρόλο του Αλ Ζίμερ
 Τζέιμς Κρόμγουελ στο ρόλο του Κλίφτον
 Μίσι Πάιλ στο ρόλο της Κονστάνς
 Πενέλοπε Αν Μίλερ στο ρολο της Ντόρις
 Μάλκολμ ΜακΝτάουελ στο ρόλο του Μπάτλερ

 Παραγωγή 
Ο σκηνοθέτης Μισέλ Χαζαναβίσιους επιθυμούσε να φτιάξει μια βωβή ταινία για πολλά χρόνια, κυρίως εξαιτίας του θαυμασμού του για πολλούς δημιουργούς που μεσουράνησαν την εποχή εκείνη. Σύμφωνα με τον ίδιο, η επιθυμία του να γυρίσει μια ταινία χωρίς διαλόγους, στην αρχή δεν είχε πολλούς υποστηρικτές, αλλά μετά την εισπρακτική επιτυχία των ταινιών OSS 117: Cairo, Nest of Spies και OSS 117: Lost in Rio, παραγωγοί άρχισαν να εκφράζουν ενδιαφέρον. Ο Χαζαναβίσιους έκανε εκτενή έρευνα για το Χόλιγουντ της δεκαετίας του '20 και μελέτησε ταινίες του βωβού κινηματογράφου ωστε να βρει τις σωστές τεχνικές για να κάνει κατανοητή την ταινία χωρίς να χρησιμοποιήσει λόγια.

 Box office 
Mε προϋπολογισμό 15.000.000 δολάρια, το The Artist έκανε άνοιγμα τριημέρου στην 29η θέση με 204,878 δολάρια. Στο αμερικανικό box office απέφερε 44,6 εκατομμύρια δολάρια, στη Γαλλία 26,2 εκατομμύρια δολάρια και στον υπόλοιπο κόσμο 88,7 εκατομμύρια δολάρια. Παγκοσμίως συγκέντρωσε 133,4 εκατομμύρια δολάρια.

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμαΠαραπομπήΌσκαρ  Καλύτερη Ταινία     Σκηνοθεσία  Μισέλ Χαζαναβίσιους    Α' Ανδρικού Ρόλου    Ζαν Ντιζαρντέν   Β' Γυναικείου Ρόλου  Μπερενίς Μπεζό   Πρωτότυπο Σενάριο Μισέλ Χαζαναβίσιους    Μουσική  Λυντοβίκ Μπουρς    Καλλιτεχνική Διεύθυνση  Λόρενς Μπένετ & Ρόμπερτ Γκουλντ    Φωτογραφία  Γκιγιόμ Σίφμαν    Σχεδιασμός Κοστουμιών  Μαρκ Μπρίτζες    Μοντάζ  Αν-Σοφία Μπιόν & Μισέλ Χαζαναβίσιους   Χρυσές Σφαίρες  Καλύτερη Ταινία - Κωμωδία/Μιούζικαλ   Σκηνοθεσία  Μισέλ Χαζαναβίσιους  Σενάριο  Μισέλ Χαζαναβίσιους  Α' Ανδρικού Ρόλου - Κωμωδία/Μιούζικαλ   Ζαν Ντιζαρντέν  Β' Γυναικείου Ρόλου Μπερενίς Μπεζό    Μουσική  Λυντοβίκ Μπουρς  Screen Actors Guild Awards  Καλύτερη Ανδρική Ερμηνεία σε Πρωταγωνιστικό Ρόλο  Ζαν Ντιζαρντέν  Καλύτερη Γυναικεία Ερμηνεία σε Δευτεραγωνιστικό Ρόλο   Μπερενίς Μπεζό    Καλύτερη Συνολική Ερμηνεία από Καστ  Φεστιβάλ ΚαννώνΧρυσός Φοίνικας   Καλύτερος ΗθοποιόςΖαν ΝτιζαρντένBAFTA Kαλύτερη Ταινία   Σκηνοθεσία  Μισέλ Χαζαναβίσιους  Α' Ανδρικού Ρόλου   Ζαν Ντιζαρντέν  Α' Γυναικείου Ρόλου   Μπερενίς Μπεζό    Πρωτότυπο Σενάριο  Μισέλ Χαζαναβίσιους  Μουσική  Λυντοβίκ Μπουρς Φωτογραφία  Γκιγιόμ Σίφμαν  Μοντάζ Αν-Σοφία Μπιόν & Μισέλ Χαζαναβίσιους  Καλλιτεχνική Διεύθυνση Λόρενς Μπένετ & Ρόμπερτ Γκουλντ  Σχεδιασμός Κοστουμιών Μαρκ Μπρίτζες Ήχος  Ναντίν Μιζ, Ζεράρ Λαμπς & Μάικλ Κρικόριαν  Μακιγιάζ & Κομμώσεις  Τζούλι Χιούετ & Σίντνεϊ Κορνέλ 

 Παραπομπές 

 Εξωτερικοί σύνδεσμοι 
 Επίσημη ιστοσελίδα


Κατηγορία:Γαλλικές ταινίες της δεκαετίας 2010
Κατηγορία:Βωβές ταινίες
Κατηγορία:Ταινίες του 2011
Κατηγορία:Όσκαρ Καλύτερης Ταινίας
Κατηγορία:Ταινίες παραγωγής The Weinstein Company
Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής
Κατηγορία:Γαλλικές αισθηματικές κωμικές ταινίες
Κατηγορία:Γαλλικές αισθηματικές δραματικές ταινίες
Κατηγορία:Ταινίες γυρισμένες στο Λος Άντζελες
Κατηγορία:Ταινίες που κέρδισαν Όσκαρ Καλύτερης Ενδυματολογίας
Κατηγορία:Ταινίες τοποθετημένες στο Λος Άντζελες
Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Κατηγορία:Χρυσή Σφαίρα Καλύτερης Ταινίας (Κωμωδία ή Μιούζικαλ)
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)